ΕΘΝΙΚΗ ΣΥΝΟΜΟΣΠΟΝΔΙΑ ΕΛΛΗΝΙΚΟΥ ΕΜΠΟΡΙΟΥ

Αθήνα, 4 Σεπτεμβρίου 2014

ΔΕΛΤΙΟ ΤΥΠΟΥ

«Συνάντηση ΕΣΕΕ με Συνήγορο του πολίτη»

Πραγματοποιήθηκε σήμερα συνάντηση μεταξύ μελών του Προεδρείου της ΕΣΕΕ με εκπροσώπους του Συνηγόρου του Πολίτη. Αντικείμενο της συνάντησης ήταν η πρόσφατη πρόταση της ΕΣΕΕ για τη θεσμοθέτηση του «Συνηγόρου του Επιχειρηματία» και η συνεργασία των δύο φορέων με στόχο την συστηματική νομική υποστήριξη των επιχειρηματιών στις σχέσεις τους με το κράτος. Η ΕΣΕΕ ζήτησε την συνδρομή της Ανεξάρτητης Αρχής στην υλοποίηση της πρότασής της, ενώ ανταλλάχθηκαν χρήσιμες απόψεις και αποφασίστηκε εν τέλει η περαιτέρω συνεργασία των δύο φορέων. Τέλος προτάθηκε η πραγματοποίηση μιας ημερίδας και η δημιουργία γραφείου διασύνδεσης της επιχειρηματικότητας στην ΕΣΕΕ με το Συνήγορο του Πολίτη.